หุ้น,น้ำมัน,ทองคำสหรัฐปิดบวกรับความหวังเร่งออกมาตรการกระตุ้นศก.
หุ้นดาวโจนส์ปิดบวก 116.26 จุด รับความหวังสหรัฐเร่งออกมาตรการกระตุ้นศก. ด้านราคาน้ำมัน เพิ่มขึ้น 62 เซนต์ ขณะที่ทองคำพุ่งขึ้น 10.3 ดอลลาร์
20 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 30,930.52 จุด เพิ่มขึ้น 116.26 จุด หรือ + 0.38% ขณะที่ดัชนี เอสแอนด์พี 500 ปิดที่ 3,798.91 จุด เพิ่มขึ้น 30.66 จุด หรือ +0.81% และดัชนีแนสแดคปิดที่ 13,197.18 จุด เพิ่มขึ้น 198.68 จุด หรือ +1.53%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 19 ม.ค. หลังจากนางเจเน็ต เยลเลน ว่าที่รัฐมนตรีคลังสหรัฐได้เรียกร้องให้สภาคองเกรสเร่งอนุมัติมาตรการกระตุ้นเศรษฐกิจวงเงิน 1.9 ล้านล้านดอลลาร์
ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.พ.เพิ่มขึ้น 62 เซนต์ หรือ 1.2% ปิดที่ 52.98 ดอลลาร์/บาร์เรล สัญญาน้ำมันดิบเบรนท์ ส่งมอบเดือนมี.ค. เพิ่มขึ้น 80 เซนต์ หรือ 1.45% ปิดที่ 55.90 ดอลลาร์/บาร์เรล
ราคาทองคำตลาดโคเม็กซ์ งวด ส่งมอบเดือนก.พ. เพิ่มขึ้น 10.3 ดอลลาร์ หรือ 0.56% ปิดที่ 1,840.2 ดอลลาร์/ออนซ์